மில்லோசெவிசைட்டு

மில்லோசெவிசைட்டு (Millosevichite) என்பது Al2(SO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கனிமத்திலுள்ள அலுமினியம் பெரும்பாலும் இரும்பினால் மாற்றப்படுகிறது. ஓர் அரிய சல்பேட்டு கனிமமான இது நுண்ணிய படிகம் மற்றும் பெரும்பாலும் நுண்துளை கொண்ட நிறைகளாக  உருவாகிறது. 

பன்னாட்டு கனிமவியல் சங்கம் மில்லோசெவிசைட்டு கனிமத்தை Msv என்ற குறியீட்டால் அடையாளப்படுத்துகிறது.

மில்லோசெவிசைட்டு முதன்முதலில் 1913 ஆம் ஆண்டு சிசிலியின் ஏயோலியன் தீவுகள், லிபாரி, வல்கானோ தீவில் கண்டுபிடிக்கப்பட்டு விவரிக்கப்பட்டது. உரோம் பல்கலைக்கழகத்தின் இத்தாலிய கனிமவியலாளர் பெடெரிகோ மில்லோசெவிச்சின் (1875–1942) நினைவாகப் பெயரிடப்பட்டது.

மில்லோசெவிசைட்டு கனிமம் முக்கியமாக நிலக்கரிக் குவியல்களை எரிப்பதன் மூலம் அறியப்படுகிறது. சல்பேட்டு மேலோட்டத்தை உருவாக்கும் முக்கிய கனிமங்களில் ஒன்றாக செயல்படுகிறது. எரிமலை வாய்களிலும் இது (சோல்படாரா சூழல்களில்) காணப்படுகிறது.Chesnokov B. V. and Shcherbakova E. P. 1991: Mineralogiya gorelykh otvalov Chelyabinskogo ugolnogo basseina – opyt mineralogii tekhnogenesa. Nauka, Moscow பூர்வீக கந்தகம், சால் அம்மோனியாக்கு, லெட்டோவிசைட்டு, அலுனோச்சென் மற்றும் பௌசிங்கால்டைட்டு ஆகிய கனிமங்களுடன் சேர்ந்து  காணப்படுகிறது.

மேற்கோள்கள்

பகுப்பு:சல்பேட்டுக் கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:கனிமங்கள்